नई दिल्लीः पंजाब नैशनल बैंक (PNB) में करीब 14 हजार करोड़ रुपए के घोटाले के आरोपी मेहुल चौकसी की कंपनी गीतांजलि जेम्स अब शेयर बाजार से बाहर हो जाएगी। बॉम्बे स्टॉक एक्सचेंज (बीएसई) और नेशनल स्टॉक एक्सचेंज (एनएसई) पर 10 सितंबर से इस कंपनी के शेयर ट्रेडिंग के लिए उपलब्ध नहीं होंगे। गीतांजलि जेम्स ने जून तिमाही के नतीजों की जानकारी शेयर बाजार को नहीं दी है और शेयर एक्सचेंजों ने सेबी के नियमों का हवाला देते हुए इसमें ट्रेडिंग बंद कर इसे शेयर बाजार से बाहर करने का फैसला किया है।